Ikt. szám:

#### E L Ő T E R J E S Z T É S

### Szombathely Megyei Jogú Város Városstratégiai, Idegenforgalmi és Sport Bizottságának

###  2023. szeptember 26-i ülésére

**Tájékoztatás a Gyurits Antal utca folytatásának kiépítésével kapcsolatban**

A West-Pannon Shop Kft. és a KIARA GARDEN Lakópark Kft. a Gyurits Antal utca kikötését tervezi a Mikes Kelemen utcára. A tervezett út a 8612/18, 8613/26 és 8613/22 hrsz-ú földrészleteken épül ki, amely területek a beruházók tulajdonában vannak.

Az építendő útszakasz a Helyi Építési Szabályzatban is szerepel, közlekedési terület – kiszolgáló út megnevezéssel. A tervezés, engedélyeztetés folyamán tartott előzetes egyeztetések alapján az elkészült létesítményeket önkormányzati tulajdonba és kezelésbe kívánják adni. A tervek szerint a már kiépült szakaszhoz hasonlóan 6,5 m szélességű kiemelt szegélyes úttal, párhuzamos parkolókkal, két oldali 1,5 m széles járdákkal, közvilágítással, csapadékvíz elvezetéssel fog kiépülni az új szakasz. (1 sz. melléklet szerint)

Tekintettel arra, hogy a két beruházó nem feltétlenül egyidőben építi ki a tulajdonában lévő területen az utat, javaslom, hogy a szakaszos átadás-átvételre is lehetőség legyen, amennyiben azok az engedélyezett terveknek megfelelően, I. osztályú minőségben elkészülnek.

Javaslom, hogy az út kiépítéséhez, mint leendő tulajdonos és közútkezelő járuljunk hozzá azzal, hogy az átadás-átvételre a forgalomba-helyezési eljárást követően kerüljön sor.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2023. szeptember …..**

 /: Dr. Nemény András :/

 polgármester

**Határozati javaslat**

**…/2023.(IX.26.) VISB. sz. határozat**

A Városstratégiai, Idegenforgalmi és Sport Bizottság a *„Tájékoztató a Gyurits Antal utca folytatásának kiépítésével kapcsolatban”* című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 20. pontja alapján az alábbi döntést hozta.

1. A Bizottság egyetért azzal, hogy a Gyurits Antal utca folytatása a Mikes Kelemen utcáig az érintett befektetők beruházásában kiépüljön.
2. A Bizottság javasolja, hogy a Gyurits Antal utca új szakaszát a forgalomba-helyezést követően szakaszosan vagy egyben az Önkormányzat tulajdonba és kezelésbe átvegye, amennyiben az az engedélyezett terveknek megfelelően, I. osztályú minőségben hiánytalanul készül el.

**Felelős**: Dr. Nemény András, polgármester

Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője)

**Határidő:** 1. azonnal

 2. az útszakasz forgalomba helyezése